Tundmatud seened tasub korjajal metsa jätta - Järva Teataja\n12. september 2019, 7:53\nSel aastal on terviseameti mürgistusteabekeskuse infoliinile 16662 teatatud juba 24 seentega seotud õnnetusest, ühel korral tuli mürgist seent söönud inimese abistamiseks kasutada esimest korda Eestisse saabunud amatoksiini antidooti.\nTerviseameti mürgistuseteabekeskuse juhi Mare Oderi sõnul on olnud ka kaks juhtumit, kus söödi valget ja rohelist kärbseseent ning lisaks seeni, mis ei sobi kokku alkoholiga. Eelmisel nädalal tuli ühe mürgistuse raviks kasutada Eestisse esimest korda saabunud amatoksiini antidooti, mis on mõeldud just rohelise või valge kärbseseene mürgistuse korral. „Need seenekorjajad, kes liiguvad metsas vaid sügiseti ja muidu seeni väga ei tunne, peaksid loobuma valgete seente korjamisest, sest selle seenegrupiga on segiajamise risk kõige kõrgem,“ ütles Oder.\nOderi sõnul on oluline ka meelde tuletada, et telefoniliinil nõustaja ei näe neid muru sees olevaid või helistaja juba purki hoidiseks tehtud seeni. „16662 liinile helistajad peaksid suutma seene enne tuvastada. Sel moel on võimalik hinnata võimalikku mürgistust või ära söödud marja, seene, taime ohutust. Igal juhul on kehtiv ka eelmise aasta soovitus: kui inimene kohtub metsas tundmatu seenega, on mõlemale turvaline see seen metsa jättagi,“ lausus Oder.\nMürgised seened jagatakse surmavalt mürgisteks, enne kupatamist mürgisteks ja seedetrakti ärritavateks seenteks. Eestis leiduvate surmavalt mürgiste seente hulka kuuluvad valge kärbseseen, roheline kärbseseen, kühmvöödik, kevadkorgits ja jahutanuk. Siia gruppi kuulub ka tavavahelik, ent mürgistussümptomid avalduvad pärast seene korduvat tarbimist. Selliste seente söömisel võivad mürgistuse esimesed nähud, nagu kõhuvalu, oksendamine ja kõhulahtisus, ilmneda alles 4–24 tunni möödudes. Vahepeal võib inimene tunda end juba paranenuna, kuid hiljem, kui kahjustunud maks ja neerud rakumürkide toime tõttu enam ei toimi, ilmnevad haigusnähud uuesti.\nTerviseameti mürgistuseteabekeskuse juhi Mare Oderi sõnul on olnud ka kaks juhtumit, kus söödi valget ja rohelist kärbseseent ning lisaks seeni, mis ei sobi kokku alkoholiga.\nMürgiste seente söömisel on esmaravi söetabletid, kindlasti tuleb võimalikult kiiresti pöörduda haiglasse. Mürgistuskahtluse korral tuleks helistada mürgistusteabekeskuse ööpäevasele infoliinile 16662. Mürgistest närvisüsteemi toimivatest seentest kasvab Eestis panter-kärbseseen, kuning-kärbseseen, punane kärbseseen, kuhik-narmasnutt, siid-narmasnutt, niitlehtrik ja terav paljak. Nende seente mürgisuse mõju avaldub kiiresti, ent enesetunde paranemine võib aega võtta päevi. Mürgistusnähud on higistamine, suurenenud süljeeritus, kõhuvalu, nägemishäired, ent mõne seene puhul ka segadusetunne, madal vererõhk ja hallutsinatsioonid.\nSeedetrakti ärritavate seente toksiinid toimivad eelkõige seedetrakti limaskestale ja tavaliselt need seened ei mõjuta kesknärvisüsteemi ega põhjusta ka siseelundite kahjustusi. Erand on hiid-punalehik, mis põhjustab lisaks tugevale maoärritusele ka mööduvat maksa- ja neerukahjustust. Sümptomid algavad üldiselt poole kuni kahe tunni jooksul ja leevenduvad kolme-nelja tunniga. Lisaks võib mõnel inimesel pärast seenetoidu tarvitamist tekkiv iiveldus ja oksendamine olla seotud ka lihtsalt seentes leiduva seenesuhkru ehk trehaloosi talumatusega. Seedetrakti ärritavate seente hulka kuulub ka mõni riisikas, lehik ja puravik.\nLisaks mürgiseentele leidub Eestis ka neid söögiseeni, mille söömisel ei tohi kõrvale tarbida alkoholi. Sellised on tamme-kivipuravik, nuijalg-lehtrik, soomusmampel, mürklid, mõningad heinikulised, kurrel ehk sõrmkübaraseen ja voldiline tindik. Reaktsioon võib vallanduda isegi juhul, kui pruukida alkoholi päev enne või viis päeva pärast seente söömist. Sellisel juhul tekib inimestel eeskätt näo, kaela ja ülakeha punetus, higistamine, peavalu ning seedehäired, mis algavad tugeva iiveldusega.\nTerviseameti mürgistusteabekeskuse infoliin 16662 on avatud ööpäev ringi kõikidel nädalapäevadel nii elanikele kui ka tervishoiutöötajatele. Telefoniliinile helistamine on anonüümne ja kohaliku kõne hinnaga (välisriigist helistades +372 7943 794).


Haridusasutuste köögi- ja majanduspersonal viiakse Põltsamaa Halduse alla - Uudised ja teated - Põltsamaa vald\nHaridusasutuste köögi- ja majanduspersonal viiakse Põltsamaa Halduse alla\n20.04.2020 1464 Vaadatud\nPrint Haridusasutuste köögi- ja majanduspersonal viiakse Põltsamaa Halduse alla\nPõltsamaa Vallavolikogu hariduskomisjon tegi vallavalitsusele ettepaneku ühtlustada köögi- ja majanduspersonali töökoormust ning viia need töökohad Põltsamaa Halduse alla.\nHariduskomisjon arutas haridusasutuste tugipersonaliga seonduvat 14. aprillil toimunud koosolekul ja leidis, et köögi- ja majanduspersonali töökoormus on valla haridusasutustes väga erinev ning jaotunud asutuste lõikes ebaproportsionaalselt.\nNäiteks Põltsamaa lasteaedades Tõruke ja MARI teenindab üks kokk keskmiselt üle 100 lapse ning köögipersonali palgakulu on lapse kohta umbes 130 eurot. Samal ajal väiksemates lasteaedades ja koolides teenindab üks kokk alla 30 lapse ja köögipersonali palgakulu lapse kohta on kohati üle 700 euro.\nEt ühtlustada töökoormusi ja köökide tegevust, tegi hariduskomisjon ettepaneku viia köögipersonal haridusasutuste struktuuridest välja Põltsamaa Halduse alla. Muudatuse tulemusena on võimalik vallal kasutada efektiivsemalt köökide tööjõudu, hankida haridusasutustele soodsamalt toiduaineid ja ühtlustada menüüde koostamist.\nÜhtlasi soovitas hariduskomisjon muuta senist toitlustamise korraldust ja toitlustada edaspidi valla haridusasutusi kuue köögi baasil. Senise kümne köögi asemel soovitas komisjon valla lastele toitu valmistada Puurmani Mõisakooli, Lustivere Põhikooli, Adavere Põhikooli, Põltsamaa Ühisgümnaasiumi ja lasteaedade MARI ja Tõruke köökides. Esku, Kamari, Pisisaare ja Aidu lasteaedadele tuuakse soe toit kohale ja korraldatakse toidujagamine kohapeal.\nLisaks köögipersonalile tegi volikogu hariduskomisjon ettepaneku viia Põltsamaa Halduse alla ka muu majanduspool, s.h. haridusasutuste koristajad. See võimaldab ühtlustada üle valla koristajate töökoormusi, kus vahed on kohati kohati mitmekordsed.\nVallas on haridusasutusi, kus ühelt poolt on ühe koristaja kohta üle 1000 m2 koristatavat pinda ja palgakulu alla 10 euro/m2 kuus, teisalt jälle on asutusi, kus koristajail tuleb korras hoida alla 500m2 pinda ja palgakulu on üle 30 euro/m2.\nKöögipersonali töö ümberkorraldamisega on vallavalitsusel võimalik kokku hoida aastas kuni 90 000 eurot ja majanduspersonali töö ümberkorraldamisega kuni 40 000 eurot.\nHariduskomisjoni ettepaneku põhjal arutab vallavalitsus kavandatavad muudatused läbi haridusasutuste juhtidega ning valmistab ette struktuurimuudatused. Köögi- ja majanduspersonal on plaanis viia Põltsamaa Halduse alla hiljemalt 1. septembriks 2020.\nPõltsamaa Haldus on Põltsamaa vallavalitsuse allasutus, mille põhieesmärgiks on Põltsamaa valla ameti- ja hallatavatele asutustele tingimuste loomine nende põhifunktsioonide täitmiseks. Samuti on Põltsamaa Halduse eesmärgiks vallavara efektiivne ning säästlik kasutamine.


Kiiresti imenduv kätekreem - Joik\n8,42 €112.2€ / 1000ml\nSuurepärane igapäevane niisutuskreem, mis on kiiresti imenduva, kuid toitva koostisega.\nAaloemahl rahustab ja taastab kuiva nahka. Ohakaõli, glütseriin ja sheavõi toidavad, niisutavad ja aitavad säilitada naha elastsust. Emuõli leevendab naha kuivust ja kestendust ning pehmendab karedat nahka.\nKreemi värske lõhn on paljude lemmik.\n• emuõli – pehmendab kuiva ja karedat nahka, aitab ravida väikseid nahavigastusi\n• ohakaõli – aitab vähendada naha niiskuskadu ja taastada naha elastsust\n• taimne glütseriin – niisutab ja kaitseb\nKasutage nii sagedasti, kui tarvis. Sobib kõikidele nahatüüpidele.\naqua, butyrospermum parkii fruit butter, carthamus tinctorius seed oil, glycerin, aloe barbadensis juice, tricaprylin, dromaius novaehollandiae (emu) oil, stearic acid, glyceryl stearate, cetearyl alcohol, sodium lauroyl glutamate, sodium benzoate, tocopherol, parfum, potassium sorbate, benzyl benzoate*, hexy cinnamal*, cinnamal*, alpha-isomethyl ionone*, limonene*, citronellol*, eugenol*, cinnamal*, citral*, sodium phytate * components of the parfume


Autofirma maksab JKHK autoeriala õppurile stipendiumi - Uudised - Tasuline - Järva Teataja\n6. detsember 2019, 9:46\nAmserv Grupi AS personalijuht Kadri Lutus, stipendiaat Raul Sims, JKHK arenguspetsialist Valev Väljaots ja Amservi järelteeninduse juht Ahti Aasala.\nAutotehnikute nappus sunnib tulevasi tööandjaid endast jõulisemalt märku andma. Toyotasid müüv ja hooldav Amserv andis eile Järvamaa Kutsehariduskeskuse (JKHK) AT-18 õppegrupi õpilasele Raul Simsile tunnustuseks tubliks ja kohusetundlikuks õpilaseks olemise eest 1000eurose stipendiumi.\nEnne stipendiumi väljaandmist said autoeriala õppurid osaleda ka valdkonna tulevikku vaataval loengul, kus Amservi personalijuht Kadri Lutus rääkis lähemalt sektori tuleviku tööjõu trendidest ning Amservi järelteeninduse juht Ahti Aasala tutvustas Toyota hübriidi tehnoloogiaid.\nAmservi Paide esinduse juht Olev Põldme sõnas JKHK direktori Rein Oseliniga sõlmitud stipendiumilepingu allkirjastamise kohta, et ettevõtte stipendium on mõeldud eeskätt autoeriala õppijate motiveerimiseks ja järelkasvu kindlustamiseks.


Märul, Draama, Ulme, Filmid, USA, 2013. Aasta, 16+\n2154. aastal elab kogu inimkond kahes maailmas: vaesed elavad Maal ja privilegeeritud Elüüsiumis. Max asub teekonnale, mis võib kõike muuta.\nMärul, Seiklus, Draama, Filmid, USA, 2016. Aasta, 16+\nArmastuse hukkudes muutub kauni kuninganna süda jäätükiks ja ka sajad kuningriigid ei suuda vastu seista tema sõjakusele. Vaid Kütt ei tunne tema ees hirmu.\nDraama, Romantika, Thriller, Filmid, USA, 2013. Aasta, 12+\nWhen a mysterious young woman arrives in a small North Carolina town, her reluctance to join the tight knit community raises questions about her past. Slowly, she begins putting down roots, and gains the courage to start a relationship with Alex, a widowed store owner with two youngchildren. But dark secrets intrude on her new life with such terror that she is forced to rediscover the meaning of sacrifice and rely on the power of love in this deeply moving romantic thriller\nDraama, Filmid, USA, 2004. Aasta, 16+\nVananev poksitreener, kelle juurest on just teise agendi juurde üle läinud andekas poksija, nõustub vastu tahtmist aitama otsustaval tütarlapsel profipoksijaks saada.\nMärul, Filmid, Saksa, USA, 2019. Aasta, 12+\nSalapärase Charlie eradetektiivibüroo palgal on kolm särtsakat kaunitari Natalie, Dylan ja Alex, kellele pakub ülimat mõnu siin maailmas kurikaelu nahutada. Nüüd asuvad nad lahendama ülisalajase ja uuendusliku tarkvara kadumist ja peamiseks kahtlusaluseks osutub varguse ohvriks langenud Eric Knoxi suurim konkurent Roger Corwin. Alguse saab sündmuste ahel, kus üks eluohtlik olukord ajab teist taga ning "inglid" peavad pidevat võitlust, et endal eluvaimu sees hoida. Ohtu on sattunud ka Charlie enda elu, kuid kuidas tüdrukud saavad kaitsta kedagi, keda nad kunagi näinud ei ole?\nMärul, Seiklus, Komöödia, Filmid, USA, Hong Kong, 2003. Aasta, 12+\nWang ja Roy sõidavad Londonisse Wangi õe juurde, et aidata tal maksta kätte isa mõrtsukale ja saada tagasi röövitud keiserlik pitser.\nSeiklus, Märul, Filmid, USA, Sveits, 2013. Aasta, 16+\n"Keha" on järjekordne eepiline armastuslugu enimmüüdud "Videviku saaga" autorilt Stephanie Meyerilt. Võõrrass on koloniseerimas Maad, võttes üle inimeste kehasid ja kustutades nende teadvusi ning mälestusi, ja alles on jäänud vaid väike rühm ellujääjaid. Üks neist on Melanie Stryder, kes toiduotsinguil kohtub Jared Howe'iga, ja ei kulu kaua, kuni nende vahel tärkavad tunded. Aga kui tulnukad Melanie kätte saavad ja üks neist ta keha üle võtab, paistab lootus kadunud olevat. Seda, kuni Melanie vaim hakkab sissetungijale vastu võitlema ja inimese emotsioonid ning mälestused kutsuvad parasiidist tulnukas esile empaatiapuhangu\nKomöödia, Pere, Fantaasia, Filmid, USA, 1996. Aasta, 6+\nLugu imelisest ning vahvast väikesest tüdrukust\nAnimatsioon, Seiklus, Komöödia, Filmid, USA, 2017. Aasta, 6+\n"Emoji film" paljastab meie nutitelefonides peituva salamaailma. Sõnumirakendustes on peidus Textopolis, kihav linn, kus elavad kõik su lemmik-emojid. Selles maailmas on kõikidel emojidel ainult üks nägu – kõigil peale Gene'i, elaval ja püsimatul mitme näoga emojil. Gene soovib olla normaalne nagu kõik teised ning selleks palub ta abi oma parimalt sõbralt Hi-5'lt ja koodimurdjalt Jailbreakilt. Koos asuvad nad eepilisele äpiseiklusele läbi paljude rakendustele, millest igaühes peitub metsik ja lõbus maailm. Kõikide emojide saatus sõltub kolmest sõbrast, kes peavad päästma oma maailma, enne kui see igaveseks kustutatakse.\nDraama, Romantika, Filmid, USA, 2012. Aasta, 16+\nNaljakas ja emotsionaalne lugu küpseks saamisest, mis põhineb Stephen Chbosky armastatud samanimelisel romaanil."Müürililleks olemise iseärasused" on moodne klassika, mis annab edasi täisikka jõudmisega kaasnevad pöörased tõusud ja lömastavad mõõnad. Filmis mängivad Logan Lerman, Emma Watson ja Ezra Miller ning see on liigutav lugu armastusest, kaotustest, hirmust ja lootusest – ning kõige enam unustamatutest sõpradest, kes meid läbi eluraskuste aitavad\nMärul, Komöödia, Filmid, USA, 1990. Aasta, 16+\nRick Jarmin (Mel Gibson), ohtlikku elu elanud seiklejahing, komistas aastate eest julmade kriminaalide valgustkartvate tegude tunnistajaks ning on pärast kurjamite vastu kohtusaalis tunnistuste andmist elanud varjatud elu. Kui aga ühel päeval kohtab ta juhuslikult oma endist kallimat Marianne Gravesi (Goldie Hawn), kes ta ära tunneb, käivitab see sündmusteahela, mis võib vabalt kulmineeruda nende mõlema surmaga. Algab pingeline põgenemine, sest endise armastajapaari kannule asub mees, kelle Ricki tunnistused olid pikkadeks aastateks vanglatrellide taha saatnud ja kelle eesmärgiks on talle osaks saanud ülekohtu eest kätte maksta\nMärul, Seiklus, Filmid, USA, 2012. Aasta, 12+\nPeter Parkerit vaevab kaks küsimust: mis juhtus tema vanematega ja mida teha oma juhuslikult saadud imevõimetega.


Kõristiga vaalake ´Ocean Mint´ graveeringuga - Little Dutch\nEsileht / Mänguaeg / Pehmed mänguasjad / Kõristiga vaalake ´Ocean Mint´ graveeringuga\nKõristiga vaalake ´Ocean Mint´ graveeringuga\nTootekood: 4814 grav\nKollektsioon: Ocean Mint\nLapse nimega isikupärane kõristi. Nüüd on võimalik Little Dutch´i kõristi personaalseks disainida. Selleks, et väike maailmaavastaja saaks käes hoida omanäolist vaalakest, on meile appi tulnud Molami stuudio, kes graveerib kõristile lapse nime.\nPS! Kõik, kellel juba on oma vaalake olemas, aga soovivad ka graveerimist, siis kirjutage viivika@molamistuudio.ee. Palun arvestage, et vastus võib võtta aega.\nBeebid kindlasti armuvad sellesse Little Dutch´i mänguasja. Vaalakese kõristi teeb lõbusat häält tekitades sellega lapses huvi ja aidates seeläbi stimuleerida lapse silma-käekoordinatsiooni. Puidust rõngast on lihtne ka kõige väiksemate näppudega kinni haarata. Lisaks rahustab puidust rõngake beebide valu hammaste tuleku erinevates etappides.\nMõõtmed: 5 x 12 x 14 cm\nTootekood 4814 grav


Pärnu Tarneahelakonverentsi kolm peamist muudatust - Tööstusuudised\nAutor: Harro Puusild • 29. jaanuar 2019\nPärnu Tarneahelakonverents 2018 toimus Estonia spaa konverentsikeskuses, kus oli konverentsi kuulamas enam kui 200 osalejat.\nPalju on küsitud, mis tänavusel tarneahelakonverentsil osalejaid ees ootab, mis täpselt muutub ja miks me neid muudatusi teeme?\nEsimene Pärnu Tarneahelakonverents toimus juba 2013. aastal ja toona oli teemaks koostöö. Konverentsi looja Anti Orav, kes astub lavale ka tänavu, on öelnud, et tarneahelakonverents sai alguse vajadusest luua foorum, mis tooks ühe katuse alla kõik selle valdkonna edumeelsed tegijad. Varem on ostjad, logistikud, finantsistid, müüjad, tegevjuhid ja teised käinud koos eraldi ning puudus ühine konverentsiformaadis kohtumise võimalus. “Tundsin, et nendele inimestele, kes iga päev ettevõtete äri käigus hoiavad, on vaja hingetõmbeks, mõtlemiseks ja ideede kogumiseks võimalust pakkuda,” kirjeldas Orav mullu intervjuus algusaegu.\nPärnu Tarneahelakonverents “Hoogne teekond”\nToimub 21.–22. märtsil Pärnu Kontserdimajas\nSoodsaim hind 31. jaanuarini!\nTänavu saavad tarneahelainimesed Pärnus kokku juba kuuendat korda ning aeg on küps ürituse formaati värskendada.\nKolm olulisemat muudatust\nEsiteks kolime konverentsi tänavu senisest palju suuremasse Pärnu Kontserdimajja, sest eelnevatel aastatel kasutatud saal on meile lihtsalt väikeseks jäänud. Nendesamade ostjate, logistikute, tegevjuhtide, finantsistide ja teiste valdkonna ekspertide hulk on aastatega kasvanud. Viimasel kahel aastal on külastajate hulk olnud üle 200 ning samapalju või veidi enamgi on oodata ka tänavu.\nUus toimumiskoht toob lisaks suuremale ruumile kaasa ka teisi lisahüvesid, mille puudumist on meile varasematel aastatel korduvalt ette heidetud. Lahenduse saab näiteks kõvade toolide probleem ning sellel aastal saavad osalejad istuda suurte ümmarguste laudade taga, et oleks mugav joogiklaasi või arvutit toetada ning märkmeid teha.\nTeine muudatus on järelpeo toimumiskoht. Õhtune pidu toimub senise Estonia spaa restorani asemel ööklubis Sugar, mis on paljudele Pärnu Konverentside sündmustel käijatele juba tuttav koht. Sugaris toimuvad ka Pärnu Finantskonverentsi ja Pärnu Juhtimiskonverentsi järelpeod.\nKolmanda muudatusena tuleb hotellikohad igal ettevõttel endale nüüd ise broneerida, kuid eelkokkulepped hotellidega sõlmisime siiski juba ära. Märksõna “tarneahelakonverents” kasutades saate mitmes hotellis soodsama hinna – info selle kohta leiate aadressilt pood.aripaev.ee/parnu-tarneahelakonverents-2019. Hotellide kohta saate teada lisainfo alt.\nTõsi, selle kõige juures on ka üks negatiivne moment ehk kõik sündmused toimuvad erinevates kohtades – konverents ühes, pidu teises ja ööbimine kolmandas kohas. Usutavasti pole see siiski nii suur probleem kui arvatakse, sest Pärnu kesklinn on piisavalt väike ning kõik kohad on parajalt mõnusa ja lühikese jalutuskäigu kaugusel. Oleme oma meeskonnaga siiski nende muudatuste vajalikkuses veendunud ning need on Pärnu Tarneahelakonverentsile värskema hingamise ja uue hoo andmiseks hädavajalikud. Meie soov on, et see oluline valdkonna sündmus jõuaks uuele tasemele, areneks sisult ja tooks kokku veelgi rohkem valdkonna inimesi.\nSeekord räägime kiirusest\nKui esimene tarneahelakonverents keskendus koostööle, siis tänavu räägime kiirusest. Pea kõik ettevõtted räägivad efektiivsusest – see on selgelt oluline teema. Elu muutub kiiremaks nii logistikas, tootmises, kaubanduses kui mujal. Ka töötajatel tuleb selle survega kuidagi hakkama saada. Kas teate näiteks, kuidas vältida ületöötamise ohte? Ka sellele murele otsime Pärnus lahendust.\nEttevõtetest on tänavu laval reisilennukite pardatoitlustaja LSG Sky Chefs, lennufirma Finnair, tööstusettevõtted Salvest ja Ericsson, logistikaettevõte BLS Logistics, jaekett Maxima, idufirmad COMODULE ja Iglucraft ning paljud teised. Avapaugu annab konverentsile peaesineja Omera Khan, kes toob Pärnusse sõnumeid laiast maailmast. Tarneahela professor Omera Khan on paljudel rahvusvahelistel konverentsidel sage peaesineja, ta on tarneahela teemasid uurinud süvitsi ja selle eest on teda ka rahvusvaheliselt tunnustatud.\nTulge kuulama ja võtke “koju” kaasa nipid, mida teised ettevõtted oma töös kasutavad. Pärnu Tarneahelakonverentsil on kaks töökeelt: eesti ja inglise. Seega võite konverentsile saata või kaasa võtta ka oma inglise keelt kõnelevad kolleegid või koostööpartnerid.\nTulge suhtlema, tulge tutvuma, tulge koostööleppeid sõlmima, kuid ennekõike – tulge koos oma meeskonnaga end inspireerima ning kasulikult ja meeldivalt aega veetma!


Eestis tegid suurimaid kulutusi Norra "turistid" - ärileht.ee\nTallinna vanalinn 21.05.2018Foto: Andres Putting\nTerve reisi kohta kõige rohkem kulutasid Norra turistid: suvel 676 eurot ja talvel 479 eurot. Norra turistid kulutavad üldiselt kõigile kululiikidele rohkem kui välisturistid keskmiselt kogu reisi kohta.\n"Üheks põhjuseks on see, et Norra elanike seas on suurel hulgal Eestist pärit väljarännanud inimesi, kes tulevad suvel Eestisse puhkusele ja viibivad siin seetõttu üsna pikalt - suvel oli neid kõigist Norrast saabunud turistidest koguni 40 protsenti. Need Norra turistid, kes ei ole Eestist pärit, kulutasid reisi kohta tunduvalt vähem, kuid ööpäeva kohta veidi rohkem kui Eestist pärit Norras elavad turistid," ütles EASi turismiarenduskeskuse direktor Margus Sameli.\nNeed Norrast saabuvad turistid, kes ei ole Eestist pärit, kulutasid reisi kohta suvel 361 eurot ja talvel 356 eurot, mis on ikkagi välisturistide keskmisest tunduvalt rohkem.\nKeskmisest rohkem kulutasid reisi kohta ka Suurbritannia, Prantsusmaa ja Soome turistid.\nÜhe ööpäeva kohta kulutavad kõige rohkem raha Soome turistid - suvel 107 eurot ja talvel 152 eurot.